Eurostat: România, pe locul 10 în UE după numărul de femei care lucrează în știință și inginerie.
Oficiul European de Statistică Eurostat arată că, în 2020, în sectorul de știință și inginerie din România lucrau 230.300 de femei. România s-a poziţionat pe locul 10 în rândul ţărilor europene după numărul de femei care lucrau în sectorul de știință și inginerie în anul 2020. Pe primul loc în clasamentul UE după numărul de femei în acest sector a fost Germania, cu aproape 1,2 milioane de persoane în 2020.
Un număr de 230.300 de femei lucrau în sectorul de ştiinţă şi inginerie din România în anul 2020, conform datelor de la Eurostat, oficiul european de statistică.Astfel, România s-a poziţionat pe locul 10 în rândul ţărilor europene după numărul de femei care lucrau în acest sector în anul 2020.În total, în România lucrau circa 559.700 de persoane în sectorul de ştiinţă şi inginerie, conform sursei citate."Rezerva de resurse umane în ştiinţă şi tehnologie poate fi fo losită ca un indicator al dezvol tării economiei bazate pe cunoaş tere şi re prezintă cheia dezvoltării cu noaş terii şi inovaţiei tehnologice în toate regiunile UE", scrie Eurostat.În 2020, în Uniunea Euro peană lucrau aproape 6,6 milioane de femei de ştiinţă şi ingineri, cu 254.500 mai mult decât în 2019, reprezentând 41% din totalul angajaţilor din sectorul de ştiinţă şi inginerie.Pe primul loc în clasamentul UE după numărul de femei în acest sector a fost Germania, cu aproape 1,2 milioane de persoane în 2020.La nivelul Uniunii Europene, în 2020, 72,9 milioane de oameni cu vârsta cuprinsă între 15 şi 74 de ani erau angajaţi în ştiinţă şi tehnologie, în creştere cu 1,7 % faţă de 2019.Dintre aceste 72,9 milioane, 67,7 milioane de persoane se aflau în grupa de vârstă 25 – 64 de ani, în creştere cu 1,9 % faţă de 2019.Din acest grup, circa 57% erau încadraţi de Eurostat în categoria de profesionişti şi 43,0% în categoria de tehnicieni. Această pondere a fost diferită în rândul statelor membre UE.Astfel, Luxemburg (72,3 %), Lituania (72,1 %) şi România (70,8 %) au raportat cea mai mare proporţie de profesionişti. Alte state membre cu mai mult de două treimi de profesionişti au fost Grecia (70,2 %), Irlanda (69,0 %) şi Portugalia (67,0 %).Categoria de angajaţi din ştiinţe şi tehnologie tinde să fie concentrată în capitalele şi regiunile învecinate, în regiunile cu universităţi şi instituţii de cercetare cheie şi în regiunile în care întreprinderile mari şi-au înfiinţat sediul şi principalele unităţi de cercetare.